Procesul verbal al şedinţei din data de 30.12.2016
Şedinţa a fost condusă de Manager General  Dr. Grasu Alis. 


În urma controalelor efectuate la microstaţii au fost identificate foarte multe nereguli având în vedere că aceste controale au fost anunţate. În cursul lunii ianuarie 2017 se va verifica dacă problemele identificate au fost remediate conform rapoartelor transmise şefilor de microstaţii. 


Dr. Grasu Alis a anunţat că începând cu 5 ianuarie 2017 personalul operativ va putea ridica de la magazie uniformele (geci, cămăşi, echipamente) şi materialele sanitare.

Personalul operativ a fost informat cu privire la faptul că UPU - Sf.Ioan numai primeşte urgenţe.

La începutul anului 2017 se vor achiziţiona navigatoare pentru autosanitare.
În perioada 28 decembrie – 13 ianuarie a fost anunţată inspecţie din partea ISU.

De asemenea s-a anunţat că s-a efectuat auditul intern pentru managementul calităţii. 

A fost discutată situaţia autosanitarelor aflate în sevice.

În continuare s-au discutat probleme administrative ale microstaţiilor. 

Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

Aşa cum s-a convenit pentru şedinţele săptămânale, au fost predate Directorului Medical de către fiecare microstaţie situaţiile STEMI, resuscitări şi intubări.

În finalul şedinţei caietele de control de la microstaţii au fost vizate de Managerul General. 
